«**Ice Princess**» (հայերեն՝ «Սառցե արքայադուստր»), ամերիկացի ռեփեր Ազիլիա Բենքսի երգը։ Այն թողարկվել է 2015 թվականի մարտի 23-ին՝ որպես նրա դեբյուտային «Broke with Expensive Taste» ստուդիական ալբոմի չորրորդ սինգլ։

Կառուցվածք
----------

Երգում Բենքսը պարծենում է իր հարստությամբ։
Երգը գրվել է Ազիլիա Բենքսի, Քևին Ջեյմսի և Ջոնաթան Հարիսի կողմից, իսկ երգի պրոդյուսերն է AraabMuzik-ը։ Երգում Բենքսը պարծենում է իր հարստությամբ։ Ըստ «Spin» ամսագրի լրագրող Կարլի Բրենանի՝ սա թրեպ ժանրի երգ է։ Երգի երաժշտությունն ու կրկներգը վերցված է ամերիկացի պրոգրեսիվ հաուս դիջեյ Մորգան Փեյջի «In the Air» երգից, որը թողարկվել է 2011 թվականին։

Տեսահոլովակ
-----------

Բենքսը երգի տեսահոլովակում։
Երգի տեսահոլովակը, որի ռեժիսորն է WeWereMonkeys դուետը, նկարահանվել է 2015 թվականի փետրվարի սկզբին և ներկայացվել է մարտի 31-ին Բենքսի VEVO ալիքում։ Տեսահոլովակի նկարահանումից առաջ Բենքսը լուսանկարներ է հրապարակում համացանցում, որոնցում նրա դեմքը սպիտակեցված է ներկով։ Այդ լուսանկարները քննադատության են արժանանում լրատվամիջոցների և հանդիսատեսի կողմից, քանի որ Բենքսը գրում է, որ ունի «ստիպակ դեմք»։ Ի վերջո Բենքսը պարզաբանում է, որ փորձել է ծաղրել լրատվամիջոցներին և իրականում դրանք նրա չվերջացրած դիմահարդարումից են «Ice Princess» տեսահոլովակի նկարահանման համար։

Տեսահոլովակում Բենքսը սառցե մեդուսա է, ում մազերը վերածվել են օձերի։ Նա ունի ռոբոտների իր բանակը, որոնց հետ միասին պայքարում է գույնզգույն ամպեր ժայթքող հրաբխի դեմ։ Բենքսը նստելով իր սառցե հսկա օձի վրա դուրս է գալիս ճակատամարտի հրաբխի դեմ։ Նա հրաբխի արտադրած գույնզգույն ամպերի մի մասը վերածում է սառույցի, սակայն վերջում պարտվում է, քանի որ հրաբուխը ժայթքում է ավելի մեծ թվով ամպեր և Բենքսը հալվում է։

Կենդանի կատարումներ
-------------------

2015 թվականի ապրիլի 10-ին Բենքսը կատարել է երգը Coachella փառատոնի ժամանակ, իսկ նույն տարվա հուլիսի 10-ին նաև Bilbao BBK Live փառատոնի ժամանակ, որը անցկացվել է Իսպանիայի Բիլբաո քաղաքում։ Երգը նաև ներառված է եղել Բենքսի Broke with Expensive Taste Tour համերգային շրջագայության երգացանկում։

Ստեղծագործական կազմ
-------------------

* Ազիլիա Բենքս - հեղինակ, կատարող
* Քևին Ջեյմս - հեղինակ
* Ջոնաթան Հարիս - հեղինակ
* AraabMuzik - պրոդյուսեր
* WeWereMonkeys - տեսահոլովակի ռեժիսոր

**Այլ նշումներ**

* Երգում օգտագործվել է դիջեյ Մորգան Փեյջի «In the Air» երգի երաժշտությունն ու կրկներգը։

Ծանոթագրություններ
------------------

1. ↑  Sargent, Jordan (2014 թ․ նոյեմբերի 12). "Azealia Banks - 'Ice Princess'". Pitchfork Media. Retrieved 2015 թ․ օգոստոսի 7.
2. ↑  Carley, Brennan (2014 թ․ նոյեմբերի 6). "Azealia Banks Silences Haters on Debut 'Broke With Expensive Taste'". *Spin*. Retrieved 2015 թ․ օգոստոսի 7.
3. ↑  Camp, Zoe (2015 թ․ մարտի 31). "Azealia Banks is a Frozen Medusa in "Ice Princess" Video". Pitchfork Media. Retrieved 2015 թ․ օգոստոսի 7.
4. ↑  "Video: Azealia Banks – 'Ice Princess'". Rap-Up. 2015 թ․ մարտի 31. Retrieved 2015 թ․ օգոստոսի 7.
5. ↑  Stutz, Colin (2015 թ․ փետրվարի 2). "Azealia Banks Isn't in Whiteface, She's an Ice Princess". *Billboard*. Retrieved 2015 թ․ օգոստոսի 8.
6. ↑  Horowitz, Steven (2015 թ․ ապրիլի 10). "No More Drama: Azealia Banks Electrifies at Coachella". *Billboard*. Retrieved 2015 թ․ օգոստոսի 8.
7. ↑  "Alt-j and Azealia Banks lead the latest Line-up announcment". *Bilbao BBK Live*. Արխիվացված է the original 2015 թ․ սեպտեմբերի 30-ին. Retrieved 2015 թ․ օգոստոսի 8.

Արտաքին հղումներ
----------------

* Երգի տեսահոլովակը ՅուԹյուբ վիդեոհոսթինգում
* Երգի բառերը Archived 2015-09-05 at the Wayback Machine. MetroLyrics կայքում